《次韵简汤幼尊》
清代·杨季鸾

澹虚居士晚好静，高怀雅尚人莫方。小楼三面对秋水，幽菊数丛开夕阳。

经旬岸帻户庭内，侵晓看山钟磬傍。为劝二毛潘骑省，还须作达日倾觞。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。